Euar

She billey yn-lhoamey eh euar (Taxus baccata).  T'eh dooghyssagh da'n Europey heear, meanagh as jiass, yn Affrick heear-hwoaie, yn Eeraan hwoaie as yn Aishey heear-hwoaie.Rushforth, K. (1999). Trees of Britain and Europe. Collins ISBN 0-00-220013-9.  T'eh nieunagh.

Jalloo-oaylleeaght
Ta euar gaase wheesh as 20m er yrjid, as wheesh as 2m er crantessen.  Ta roost thanney scaailagh dhone echey, as t'eh jannoo lhiannagyn beggey.  Ta duillagyn sleeanagh geayney dorraghey echey, er nyn reaghey myr caslagh er y ghass, agh ta bun y duillag cassit; myr shen, ta ny duillagyn ayns daa straih rea er çheuyn ny gish.

Myr bearkanee elley, t'eh cur magh birk myr rass.  Y veark oc, shen un rass as un chrottyl mygeayrt eh.  T'eh çheet dy ve nyn arilyn jiargey fy yerrey.  Ta ein gee ny h-arilyn as skeaylley ad.  Ta ny rassyn hene nieunagh, agh cha nel yn aril.

Nieu
Ta'n chooid smoo jeh nieunagh, er lhimmey jeh'n aril jiarg mygeayrt y rass, as myr shen foddee ein eshyn y ee.  She taxane eh y nieu smoo scanshoil, ny alkaloyd.  T'eh nieunagh da cabbil er lheh, agh da sthock elley as deiney myrgeddin.  T'eh cur ort craa, co-leaystey, tuittym, doilleeidyn ennalagh, feayrid as failleilys cree.  Agh foddee ad feddyn baase cho leah nagh vel ny cowraghyn ry-akin.http://www.thepoisongarden.co.uk/atoz/taxus_baccata.htm  Ta'n fuygh foast nieunagh erreish da goll er giarrey.

Bun-ocklaght
T'ad credjal dy daink euar ass Proto-Ghermaanagh *īwa-, myr eeasaght ass Gaulish ivos, foddee.  T'eh cosoylagh rish ēo 'sy Yernish, ywen 'sy Vretnish, yew 'sy Vaarle. Ta Baccata Ladjyn er son cur magh berrishyn jiargey.

Imraaghyn

baccata
Ronney:Blaanid yn Oarpey
Ronney:Blaanid yn Eeraan
Ronney:Blaanid yn Affrick Hwoaie
Ronney:Blaanid ny h-Ellanyn Asoar
Ronney:Blaanid y Choagaash
Ronney:Blaanid y Turkee
Ronney:Lossreeyn garagh yn Aishey
Ronney:Lossreeyn garagh yn Oarpey
Ronney:Lossreeyn lheeys yn Aishey
Ronney:Lossreeyn lheeys yn Oarpey
Ronney:Biljyn jesheenagh
Ronney:Lossreeyn soilshit 'sy vlein 1753
Ronney:Lossreeyn ymmydit ayns bonsai
Ronney:Tacsyn lus-oaylleeagh enmyssit lesh Carl Linnaeus
Ronney:Biljyn yn emshyraght vooarheeragh hash
Ronney:Biljyn yn emshyraght varrey vog
Ronney:Biljyn yn Oarpey